રાજસ્થાનના નાગોર જિલ્લામાં આવેલા કિશનગઢથી ૬૦ કિમીના અંતરે મકરાણા આવેલું છે અને ત્યાંથી આ મારબલ મેળવવામાં આવે છે. એવી જ રીતે રાજનગર મારબલ જાણીતો છે. વિશ્વનો સૌથી મોટો મારબલ પ્રોડ્યુસ કરતો વિસ્તાર એટલે રાજનગર મારબલ. ઉદયપુરની આસપાસ વિવિધ યુનિટ ઊભા કરવામાં આવ્યા છે અને બે હજારથી વધુ લોકોની દેખરેખ હેઠળ રાજનગર મારબલનું ઉત્પાદન કરવામાં આવે છે. રાજનગર મારબલમાં અગરિયા નામની એક વેરાઇટી છે, જે ઘણી લોકપ્રિય છે. આપણે જે લીલા રંગનો મારબલ જોઇએ છે તે જયપુર નજીક અંધી નામના ગામમાંથી મેળવવામાં આવે છે અને તેથી તેને અંધી મારબલ અથવા પિસ્તાં મારબલ તરીકે ઓળખવામાં આવે છે.